শেষ দিনে মনোনয়নপত্র জমা দিলেন যারা
দিঘলিয়ায় মনোনয়নপত্র জমার শেষদিনে চেয়ারম্যান পদে ৫, ভাইস চেয়ারম্যান পদে ৭ ও মহিলা ভাইস চেয়ারম্যান পদে ৩ জন প্রার্থী মনোয়নপত্র জমা দিয়েছেন।

রবিবার (২১ এপ্রিল) দ্বিতীয় ধাপের উপজেলা পরিষদ নির্বাচনে মনোনয়নপত্র জমা দানের শেষ দিন। আসন্ন এ নির্বাচনে দিঘলিয়া উপজেলা পরিষদে চেয়ারম্যান পদে ৫, ভাইস চেয়ারম্যান পদে ৭ ও সংরক্ষিত মহিলা ভাইস চেয়ারম্যান পদে ৩ জন প্রার্থী তাদের মমোনয়নপত্র সিস্টেম অনুযায়ী অনলাইনে জমা দিয়েছেন।

চেয়ারম্যান পদে যাঁরা মনোনয়নপত্র জমা দিয়েছে: চেয়ারম্যান পদে যাঁরা তাঁদের মনোনয়নপত্র অনলাইনে জমা দিয়েছেন তারা হচ্ছেন দিঘলিয়া উপজেলা পরিষদের বর্তমান চেয়ারম্যান শেখ মারুফুল ইসলাম, সাবেক চেয়ারম্যান মল্লিক মহিউদ্দিন, দিঘলিয়া উপজেলা আওয়ামী লীগের সাধারণ সম্পাদক ও খুলনা জেলা পরিষদের সাবেক সদস্য মোল্যা আকরাম হোসেন, দিঘলিয়া উপজেলার একমাত্র রাষ্ট্রায়ত্ত পাটকল স্টার জুট মিলস শ্রমিক-কর্মচারী ইউনিয়নের সাবেক সভাপতি ও খুলনা জেলা বিএনপির সাবেক শ্রম বিষয়ক সম্পাদক গাজী এনামুল হাচান মাসুম ও বিশিষ্ট ব্যবসায়ী ও তরুন সমাজ সেবক মোঃ জাকির হোসেন।

এছাড়া দিঘলিয়া উপজেলা পরিষদের ভাইস চেয়ারম্যান পদে ৭ জন প্রার্থী তাঁদের মনোনয়নপত্র অনলাইনে জমা দিয়েছেন।

ভাইস চেয়ারম্যান পদে প্রার্থী হচ্ছেন যাঁরাঃ আসন্ন দিঘলিয়া উপজেলা পরিষদ নির্বাচনে ভাইস চেয়ারম্যান পদে প্রতিদ্বন্দ্বিতা করার জন্য যাঁরা তাঁদের মনোনয়নপত্র অনলাইনে জমা দিয়েছেন তাঁরা হচ্ছেন দিঘলিয়া উপজেলা আওয়ামী লীগের যুগ্ন সাধারণ সম্পাদক ও দিঘলিয়া উপজেলা পরিষদের বর্তমান ভাইস চেয়ারম্যান মোঃ আলী রেজা বাচা, দিঘলিয়া ইউনিয়ন যুবলীগের সভাপতি সৈয়দ জামিল মোর্শেদ মাসুম, মোঃ আসাদুজ্জামান ওরফে আসাদ খামারী, বজলুর রহমান ফকির, ইমামুল ইসলাম, গোবিন্দ মন্ডল ও শেখ এনামুল হোসেন।

এদিকে সংরক্ষিত মহিলা ভাইস চেয়ারম্যান পদে ৩ জন প্রার্থী তাঁদের মনোনয়নপত্র অনলাইনে জমা দিয়েছেন।

সংরক্ষিত মহিলা ভাইস চেয়ারম্যান পদে প্রার্থী হচ্ছেন যাঁরাঃ বর্তমান মহিলা ভাইস চেয়ারম্যান তরুন সমাজ সেবিকা স্বেচ্ছাসেবী সামাজিক সংগঠন আলোর মিছিলের উপদেষ্টা বর্তমান যুগের মানবতার ফেরিওয়ালা শেখ মমতার শিরীন ময়না, খুলনা জেলা মহিলা লীগের সাংগঠনিক সম্পাদক তরুন সমাজ সেবিকা নাসরিন আক্তার ও নাসিমা বেগম।

মল্লিক মহিউদ্দিন তার প্রার্থীতা ঘোষণায় অন্য প্রার্থীদের হিসাব নিকাশ বদলে গেছে। যার কারণে দিঘলিয়া উপজেলা পরিষদ নির্বাচনটি তুমুল প্রতিদ্বন্দ্বিতা হবে বলে সাধারণ ভোটাররা মনে করছেন।

আগামী ২৩ এপ্রিল যাচাই বাছাই শেষে সকল পদে প্রার্থী তালিকা চূড়ান্ত করা হবে। দিঘলিয়া উপজেলার ৬ টি ইউনিয়ন নিয়ে দিঘলিয়া উপজেলা গঠিত। এ উপজেলায় মোট ভোটার সংখ্যা ১ লাখ ৩০ হাজার ৭৪৮ জন। পুরুষ ভোটার ৬৫ হাজার ৫৫১ জন ও মহিলা ভোটার সংখ্যা ৬৫ হাজার ১৯৭ জন। ভোট কেন্দ্র সংখ্যা ৫৪টি। এবারের নির্বাচন অবাধ, সুষ্ঠু ও শান্তিপূর্ণ পরিবেশে অনুষ্ঠিত হবে বলে দিঘলিয়া উপজেলা নির্বাচন অফিসার ও সহকারি রিটার্নিং কর্মকর্তা হুমাইরা পারভীন এ প্রতিবেদককে জানান।

দিঘলিয়ায় মনোনয়নপত্র জমার শেষদিনে চেয়ারম্যান পদে ৫, ভাইস চেয়ারম্যান পদে ৭ ও মহিলা ভাইস চেয়ারম্যান পদে ৩ জন প্রার্থী মনোয়নপত্র জমা দিয়েছেন।